Richard Känd
Richard Voldemar Känd (16. veebruar 1905 Tallinn – 15. mai 1945 Sverdlovski oblast) oli eesti omavalitsusametnik. Ta lõpetas Tallinna Reaalkooli 1923. aastal, õppis aastail 1924–1930 Tartu Ülikooli matemaatikaosakonnas ja 1934–1941 õigusteaduskonnas, Eesti Üliõpilaste Seltsi liige. Richard Känd osales Vabadussõjas, oli 1923–1924 kooliõpetaja Alaveres, 1927 Kohtla-Järvel. 1928–1932 Virumaa Põllumeeste Esinduse sekretär ja Virumaa Teataja toimetuse liige, alates 1932. aastast Viru maavalitsuse ametnik, viimati administratiiv- ja hoolekandeosakonna juhataja. I Riigivolikogu valimistel kandideeris Põhiseaduse Elluviimise Rahvarinde kandidaadina 69. valimisringkonnas. 1941. aastal ta arreteeriti NKVD poolt, suri vangistuses.